મહુવા તાલુકામાં સુજલામ સુફલામ યોજના હેઠળ ચાલતી તળાવ ઊંડા કરવાની કામગીરી દરમ્યાન નીકળતી મોટાભાગની માટી ગામ બહાર જઈ રહી હોવાની જાણકારી મળી રહી છે. ગુણસવેલ ગામના તળાવમાંથી નીકળતી હાર્ડમોરમ માટી તો છેક નેશનલ હાઈવે નંબર 48 સુધી પહોંચી ગઈ હોવાનું જાણવા મળી રહી છે. સુજલામ સુફલામ યોજના હેઠળ ગુણસવેલમાં ચાલી રહેલ તળાવ ઊંડા કરવાની કામગીરીમાં મોટો ભ્રષ્ટાચાર થઈ રહ્યો છે. ત્યારે વહીવટી તંત્ર પણ મૌની બાબાની ભૂમિકામાં હોય તેઓની પણ માટીચોરો સાથે મિલીભગત હોવાનુ ચર્ચાઇ રહ્યું છે.